Billy Crystal
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Billy Crystal er en amerikansk komiker og filmskuespiller som det norske publikumet første gang møtte i fjernsynsserien Soap (Forviklingar, 1977). Han var også populær i 1984–1985 i komedieshowet Saturday Night Live.
Crystal filmdebuterte i 1978 og har hatt en rekke komiske filmhovedroller. Han spilte mot Danny DeVito i den burleske Throw Momma from the Train (Kast mamma av toget, 1987), og mot Meg Ryan i When Harry met Sally (1989). City Slickers (1991, oppfølger i 1994), om urbane selgere på westerneventyr, ble en stor kinosuksess.Han var kirkegårdsgraveren i Kenneth Branaghs Hamlet (1996), og psykiater for mafiaen i Analyze This (1999, oppfølger 2002). Crystal er en mye benyttet konferansier, og ledet Oscar-showet ni ganger mellom 1990 og 2012. Les mer i Store norske leksikon Film i USA